Jardin de l'Eden

El Jardin de ł'Eden el xe on pósto cità inte el ła Bibia e anca inte ła mitołoxia sumera.

 Ł'Eden inte ła Bibia 
Inte el primo łibro de ła Genexi el xe el pòsto dove Dio el ga meso tuti i eseri viventi, tra di chi Adamo e Eva, ła prima cùpia umana, dopo avirłi crea da nantra parte. Élo si catava in oriente (ł'atual strisia de Gaxa), e dal jardin nasea fora on fiume che se dividea in cuatro rami fłiałi: el Tigri, ł'Eufrate, el Pison sircondava ła tera de Aviła e el Gihon che sincordava la tera de Etiopia. Eden ła xe na paroła sumera che vol dire "stepa" "pianura" invese in ebraico el paradixo (sia cuel tereste primigenuo che cuel de ł'aldełà) vien indicà ła łocusion Gan 'Eden (גן עדן), tradusibiłe co "jardin de łe Dełisie" (Genesi 2,8-14).

 Ipotesi su ła łocasion geografega 
Secondo cueste no indicasion ł'Eden el saria postà nel'atual rejon Mexopotamia meridionałe, pi presixàmente inte ła pianura atraversà dal fiume Shatt al-'Arab, sepełio da soto deçne de metri de sedimenti. Inte el Shatt al-‘Arab deso se congiunge du dei fiumi mensionà inte ła Genexi: el Tigri e ł'Eufrate. Se dopo se condìsidera che el Golfo Persico el xera conpłetamente sugà el tenpo de ł'ultima głaciasion e el xe sta słargà dopo ła trasgresion marina intrà i 5000 o 6000 ani prima de Cristo, xe posibiłe che ł'Eden se cata in fondo al mare. Sta teoria e ł'identificasion de altr du fiumi (Pison e Ghicon) ła xe proposta da ł'archeòłogo Juris Zarins.

Nantra ipotexi so ła łocasion de ł'Eden se cata inte on sàjo Omero inte el Baltico de Felice Vinci, dove ł'autor inte ł'anbito de ła total łocasion geografega de poemi omerici in Scandinavia, teorixa diferenti cołegaminti de mitołogie de tanti altri popołi, tra sti chi cuel ebraico ;e ona volta identifigà l'Etiopia co la penisola de Nordkynn, anca in Norvegia:« Esaminemo [...] un dei fiumi che bagna, el Tama ( de conseguensa połaria corispondere el Gihon bibłigo): èło nase inte na xona de ła Łaponia fiłandese [...] da dove realmente parte altri cursi de acua. Uno el xe l'Ivalo che i Łaponi cima Avvil. Ła corispondensa co Aviła [...] da soła połaria esere casuałe, ma proprio sto teritorio el xe sioro de oro»Felice Vinci, Omero inte el Baltico, pp. 647-648.. El paso çtà va vanti co ł'identificasion col Tigri e Eufrate co i so corispondenti scandinavi. El conpłeso de sti fiumi corisponde, secondo Vinci, "na sorta de Mesopotanea finica, straordeneriamente somejante a cueła axiatica".

 Ł'albaro de ła conosensa del ben e del mal 
Ła narasion bibłega tra tuti i albari inpiantà inte el jardin ghi nera du de particołari: ł'albaro de ła conosensa del ben e del mal e ł'albaro de ła vita. Dio proebì a ł'omo de magnare el fruto del primo e ła disobediensa se gà postà a ła caciada dal jardin de ł'Eden negando ł'omo anca i fruti del secondo, come in Genesi 3,22.  

 Notasion 

 Altri projèti 

 Linganbi foresti 



Categoria:Posti bibleghi
Categoria:Mitołoxia